Лазар Станев е роден на 24 май 1897 г. в село Торос, Луковитско. През 1916 г. е мобилизиран; на фронта е под влиянието на тесните социалисти. Завършва Института за прогимназиални учители във Враца (1922 г.) и докато практикува учителската си професия, взема участие в обществено-политическия живот в България. През 1922 г. става член на БЗНС. След държавния преврат на 9 юни 1923 г. е арестуван, в края на декември 1923 г. е лишен завинаги от учителски права, преследван е, но активно работи за възстановяването на БЗНС и за обединение на земеделци и комунисти. Той е един от създателите и изявените представители на левицата в БЗНС.